ai4bharat/Pralekha huggingface dataset:
ఆర్ధిక వ్యవహారాల మంత్రివర్గ సంఘం
సంధానాన్ని సమకూర్చడాని కి మరియు రాక పోకల లో మెరుగుదల ను తీసుకురావడాని కిఉద్దేశించిన తరంగా హిల్-అంబాజీ-ఆబూ రోడ్డు అనే ఒక కొత్త రైలుమార్గాని కి ఆమోదం తెలిపిన మంత్రిమండలి
అంబాజీ వరకు కనెక్టివిటీ ని సమకూర్చాలన్న ఆ ప్రాంతం ప్రజల డిమాండు దీర్ఘకాలంగా అనిశ్చిత స్థితి లో ఉంది
ప్రతిపాదిత ప్రాజెక్టు అంబాజీ వరకు సంధానాన్ని సమకూర్చుతుంది; అంతేకాక, ఆ ప్రాంతం ప్రజల రాకపోకల లో మెరుగుదలను తీసుకువస్తుంది
ఇది అహమదాబాద్ మరియు ఆబూ రోడ్ కు నడుమ ప్రత్యామ్నాయ మార్గాన్ని కూడాఅందుబాటు లోకి తీసుకురానుంది
ఈ ప్రాజెక్టు నిర్మాణ కాలం లో సుమారు గా 40 లక్షల పని దినాల ను కల్పించి, తద్వారా ప్రత్యక్ష ఉపాధి ని కూడాఅందించనుంది
ఈ ప్రాజెక్టు యొక్క అంచనా వ్యయం 2798.16 కోట్ల రూపాయలు; ఇది 2026-27 కల్లా పూర్తి అవుతుంది
రైల్ వేల మంత్రిత్వ శాఖ ద్వారా 2798.16 కోట్ల రూపాయల అంచనా వ్యయం తో తరంగా హిల్-అంబాజీ-ఆబూ రోడ్ అనే ఒక కొత్త రైలు మార్గం నిర్మాణాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  ఆమోదాన్ని తెలిపింది.
కొత్త రైలు మార్గం మొత్తం పొడవు 116.65 కిలో మీటర్ లు ఉంటుంది. ఈ ప్రాజెక్టు 2026-27 కల్లా పూర్తి అవుతుంది. ఈ ప్రాజెక్టు నిర్మాణ కాలం లో ఇంచుమించు 40 లక్షల పని దినాల మేర ప్రత్యక్ష ఉపాధి ని కల్పించనుంది.
ఈ ప్రాజెక్టు ప్రధాన మంత్రి శ్రీ నరేంద్ర మోదీ గారి ఒక న్యూ ఇండియా దార్శనికత కు అనుగుణం గా, కనెక్టివిటీ ని వృద్ధి చెందించడం తో పాటుగా రాక పోకల లో మెరుగుదల కు చోటివ్వడం ద్వారా ఆ ప్రాంతం యొక్క సమగ్ర సామాజిక, ఆర్థిక అభివృద్ధి కి దోహదం చేయనుంది.
అంబాజీ ఒక ప్రఖ్యాత తీర్థయాత్ర స్థలం గా ఉంది. భారతదేశం లోని 51 శక్తి పీఠాల లో ఒక శక్తి పీఠం గా ఉంది. ప్రతి సంతవ్సరం గుజరాత్ తో పాటు దేశం లోని ఇతర ప్రాంతాల నుంచే కాక విదేశాల నుంచి కూడా లక్షల కొద్దీ భక్తులను ఈ శక్తిపీఠం ఆకర్షిస్తోంది. ఈ మార్గం నిర్మాణం పూర్తి అయితే గనక ఈ విధమైన లక్షల కొద్దీ భక్త జనాని కి యాత్ర సులభతరం అవుతుంది. దీనికి తోడు, తరంగా హిల్ లో  అజీత్ నాథ్ జైన్ మందిరం వెలసి ఉంది. దీనిని సందర్శించే భక్తులు కూడాను ఈ కనెక్టివిటీ ద్వారా చాలా ప్రయోజనాన్ని పొందగలుగుతారు. తరంగా హిల్--ఆబూ రోడ్ నడుమ ఏర్పడే కొత్త రైలు మార్గం ఈ రెండు ప్రముఖ ధార్మిక స్థలాల ను రైల్ వే యొక్క ప్రధాన నెట్ వర్క్ తో జోడించనుంది.
ఈ రైలు మార్గం వ్యావసాయిక ఉత్పాదన ల మరియు స్థానిక ఉత్పాదన లను త్వరిత గతి న తీసుకు రావడం, తీసుకు పోవడానికి తోడ్పాటు ను అందించనుంది; అలాగే గుజరాత్ మరియు రాజస్థాన్ రాష్ట్రాల లోపల, దేశం లోని ఇతర ప్రాంతాల లో సైతం ప్రజల కు మెరుగైన రాకపోకలను కూడా అందించగలుగుతుంది. ఈ ప్రాజెక్టు ప్రస్తుత అహమదాబాద్-ఆబూ రోడ్ రైల్ వే లైను కు ఒక ప్రత్యామ్నాయ మార్గాన్ని కూడా అందిస్తుంది.
ప్రతిపాదిత డబ్లింగ్ పంక్తిబద్ధత రాజస్థాన్ లోని సిరోహీ జిల్లా మరియు గుజరాత్ లోని బనాస్ కాంఠా, ఇంకా మెహ్ సాణా జిల్లాల గుండా సాగుతుంది. కొత్త రైలు మార్గం నిర్మాణం పెట్టుబడుల ను ఆకర్షించడం తో పాటు గా ఆ ప్రాంతం లో సమగ్రమైనటువంటి సామాజిక, ఆర్థిక అభివృద్ధి కి తోడ్పడగలదు.
ప్రధాన మంత్రి కార్యాలయం
ఇటాలియన్ కాంగ్రిగేశన్ ఫార్ కృష్ణ కాన్శస్ నెస్  ప్రతినిధుల తో భేటీ అయిన ప్రధాన మంత్రి
ఇటాలియన్ కాంగ్రిగేశన్ ఫార్ కృష్ణ కాన్శస్ నెస్  ప్రతినిధుల తో సహా వేరు వేరు సంస్థ ల కు చెందిన సముదాయం సభ్యుల తో ప్రధాన మంత్రి శ్రీ నరేంద్ర మోదీ సమావేశమై, వారి తో మాట్లాడారు.
ఇటలీ లో భగవద్ గీత సందేశాన్ని వ్యాప్తి చేయడం సహా అనేక సామాజిక కార్యక్రమాల కు వారు అందిస్తున్నటువంటి తోడ్పాటు ను ప్రధాన మంత్రి ప్రశంసించారు.
అణుశక్తి విభాగం
నికర జీరో ఎకానమీ లక్ష్యాన్ని చేరుకోవడంలో దేశ ఇంధన పరివర్తనలో అణుశక్తికి ముఖ్యమైన పాత్ర ఉందని కేంద్ర మంత్రి డాక్టర్ జితేంద్ర సింగ్ అన్నారు.
30,000 మెగావాట్ల కంటే ఎక్కువ మొత్తం సామర్థ్యం గల 79 హైడ్రో స్కీమ్లు వచ్చే 10 సంవత్సరాలలో ప్రస్తుత సామర్థ్యానికి జోడింప బడే అవకాశం ఉంది: డాక్టర్ జితేంద్ర సింగ్
కేంద్ర సహాయ మంత్రి  సైన్స్ & టెక్నాలజీ; ఎర్త్ సైన్సెస్ సహాయ మంత్రి ; ఎంఓఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్, డాక్టర్ జితేంద్ర సింగ్ మాట్లాడుతూ నికర జీరో ఎకానమీ లక్ష్యాన్ని చేరుకోవడానికి దేశ ఇంధన పరివర్తనలో అణుశక్తికి ముఖ్యమైన పాత్ర ఉందని అన్నారు.
ఈ రోజు రాజ్యసభలో ఒక ప్రశ్నకు మంత్రి లిఖితపూర్వక సమాధానంలో దేశంలో ప్రస్తుతం స్థాపిత అణు విద్యుత్ సామర్థ్యం 6780 మెగావాట్లు అని చెప్పారు. అణుశక్తి స్వచ్ఛమైనది మరియు పర్యావరణ అనుకూలమైనది మాత్రమే కాదు ఇది థర్మల్ పవర్ లాగా 24x7 లభ్యమయ్యే బేస్ లోడ్ పవర్కు మూలం అని ఆయన అన్నారు.
గ్లాస్గోలో జరిగిన కాప్26 సమ్మిట్లో ప్రధాన మంత్రి నరేంద్ర మోదీ తన ప్రకటనలో భారతదేశం తన శిలాజేతర శక్తి సామర్థ్యాన్ని 2030 నాటికి 500 జిడబ్లూకి చేరుకుంటుందని మరియు 2030 నాటికి దేశం తన ఇంధన అవసరాలలో 50 శాతం పునరుత్పాదక ఇంధనం ద్వారా తీర్చగలదని చెప్పినట్టు డాక్టర్ జితేంద్ర సింగ్ తెలిపారు.
రాబోయే 10 సంవత్సరాలలో వివిధ ఇంధన వనరులను  ఉపయోగించి దేశం యొక్క ఇంధన డిమాండ్లను తీర్చడానికి ప్రభుత్వ ప్రణాళిక గురించి డాక్టర్ జితేంద్ర సింగ్ తెలుపుతూ..ఈ విషయంలో 2019-2020 నుండి 2029-30 మధ్య కాలంలో సామర్థ్య జోడింపు కోసం 30000 మెగావాట్ల కంటే ఎక్కువ  మొత్తం 79 హైడ్రో స్కీమ్లు ఊహించబడ్డాయి. ఈ కాలంలో ప్రయోజనాలను అందించడానికి నిర్మాణంలో ఉన్న 12663.5 మెగావాట్ల హెచ్ఈ ప్రాజెక్టులు వీటిలో ఉన్నాయి.
పై 79 ప్రాజెక్టులలో 1023 మెగావాట్ల సామర్థ్యంతో 5 జలవిద్యుత్ పథకాలు ప్రారంభించినట్లు మంత్రి పార్లమెంటు దృష్టికి తెచ్చారు. ప్రస్తుతం ఉన్న 6780 మెగావాట్ల అణువిద్యుత్ సామర్థ్యాన్ని 2031 నాటికి 22480 మెగావాట్లకు పెంచడంతోపాటు నిర్మాణంలో ఉన్న ప్రాజెక్టులను ప్రగతిశీలంగా పూర్తి చేసి, మంజూరు చేయనున్నారు. భవిష్యత్తులో మరిన్ని అణు విద్యుత్ ప్లాంట్లు కూడా ప్లాన్ చేస్తున్నారు. అదేవిధంగా మొత్తం సామర్థ్యం 31665 మెగావాట్ల బొగ్గు ఆధారిత సామర్థ్యం నిర్మాణం వివిధ దశల్లో ఉంది.
<><><><><>
(Visitor Counter : 125
ఆర్థిక మంత్రిత్వ శాఖ
ఆదాయపు పన్ను చట్టం- 1961 కింద అన్ని నేరాల కింద సవరించిన మార్గదర్శకాలను జారీ చేసిన సిబిడిటీ
సులభతర వాణిజ్యం  సునాయాసం చేయడం, నేరారోపణలను నేరరహితం చేయడం వంటి ప్రభుత్వ విధానానికి అనుగుణంగా, కేంద్ర ప్రత్యక్ష పన్నుల బోర్డు ఈ దిశలో చర్యలు చేపట్టింది. ఆదాయపు పన్ను చట్టం, 1961  తేదీ 16.09.2022 ప్రకారం సమ్మిళిత నేరాల కోసం సవరించిన మార్గదర్శకాలను జారీ చేసింది.
పన్ను చెల్లింపుదారుల ప్రయోజనం కోసం చేసిన కొన్ని ప్రధాన మార్పులు, చట్టంలోని సెక్షన్ 276 ప్రకారం చేసిన నేరాలన్నింటికి శిక్షర్హతను కలిపే విధంగా మార్చడం. కేసుల సమ్మేళనం కోసం అర్హత యొక్క పరిధి సడలించబడింది. దీని ద్వారా 2 సంవత్సరాల కంటే తక్కువ జైలు శిక్ష విధించబడిన ఒక దరఖాస్తుదారు గతంలో సమ్మిళితంగా ఉండేది కాదు. ప్రస్తుతం అన్నింటిని కలిపే విధంగా మార్పులు చేయబడ్డాయి. సమర్థ అధికారంతో అందుబాటులో ఉన్న విచక్షణ కూడా తగిన విధంగా పరిమితం చేయబడింది.
ఉమ్మడి దరఖాస్తుల స్వీకరణ కాల పరిమితి గతంలో ఉన్న 24 నెలల నుండి ఇప్పుడు 36 నెలలకు, ఫిర్యాదు దాఖలు చేసిన తేదీ నుండి సడలించబడింది. విధానపరమైన సంక్లిష్టతలు కూడా తగ్గించబడ్డాయి/సరళీకరించబడ్డాయి.
చట్టంలోని అనేక నిబంధనలలో ఉమ్మడి ఫీజు కోసం నిర్దిష్ట గరిష్ట పరిమితులు ప్రవేశపెట్టబడ్డాయి. 3 నెలల వరకు నెలకు 2% జరిమానా వడ్డీ ఉండగా, 3 నెలల తర్వాత నెలకు 3% అదనపు ఛార్జీలు ఉండేవి, ప్రసుతం వీటిని వరుసగా 1%, 2%కి తగ్గించబడ్డాయి.
16.09.2022 నాటి నేరాల సమ్మేళనం కోసం సవరించిన మార్గదర్శకాలు కింది వెబ్సైట్ లో అందుబాటులో ఉన్నాయి.
http://www.incometaxindia.gov.in
ప్రధాన మంత్రి కార్యాలయం
భారత ప్రబోధిత సనాతన ‘వసుధైవ కుటుంబకం’ స్ఫూర్తితో అనుసంధానాన్ని ప్రపంచం ఆకాంక్షిస్తోంది: ప్రధానమంత్రి
నానాటికీ పెరుగుతున్న సవాళ్లను అధిగమించే క్రమంలో ప్రపంచం నేడు భారత ప్రబోధిత సనాతన ధర్మం ‘వసుధైవ కుటుంబకం’ స్ఫూర్తితో అనుసంధానాన్ని కోరుకుంటున్నదని ప్రధానమంత్రి శ్రీ నరేంద్ర మోదీ అన్నారు.
ఈ మేరకు ప్రధానమంత్రి కార్యాలయం ‘ఎక్స్’ ద్వారా పంపిన ఒక సందేశంలో:
“అంతర్జాతీయ వేదికల నుంచి పంచాయతీల స్థాయిదాకా విభిన్న బృందాలను ఉమ్మడి లక్ష్యాలవైపు నడిపించడంలో ఎనలేని ప్రావీణ్యమే ప్రధానమంత్రి విలక్షణతగా కేంద్ర ఆర్థిక మంత్రిత్వశాఖ మాజీ కార్యదర్శి హస్ముఖ్ అధియా ఇండియన్ ఎక్స్ ప్రెస్ పత్రికకు రాసిన ఒక వ్యాసంలో పేర్కొన్నారు. ఈ లింకుద్వారా https://indianexpress.com/article/opinion ఆ కథనాన్ని చదవవచ్చు”నని పేర్కొంది.
గ్రామీణాభివృద్ధి మంత్రిత్వ శాఖ
భూవనరుల విభాగంలో స్వచ్ఛ కార్యక్రమం పై ప్రత్యేక ప్రచారం
భూవనరుల శాఖ నవంబర్ 2022 నుండి ఆగస్టు 2023 వరకు పెండింగ్లో ఉన్న అంశాలను పరిష్కరించడం, స్వచ్ఛత డ్రైవ్ కోసం ప్రత్యేక ప్రచారాన్ని చురుకుగా కొనసాగించింది. ప్రత్యేక ప్రచారం విజయాలు క్రింది విధంగా ఉన్నాయి:
- ఎన్బిఓ బిల్డింగ్, సిజిఓ కాంప్లెక్స్, శివాజీ స్టేడియంలోని మూడు కార్యాలయాలలో స్వచ్ఛత ప్రచారం చేపట్టడం జరిగింది
- 2926 ప్రజా సమస్యలకు పరిష్కారం
- పబ్లిక్ గ్రీవెన్స్పై 77 అప్పీళ్లు పరిష్కారం
- 1497 ఫిజికల్ ఫైల్లు, 3092 ఇ-ఫైళ్ల సమీక్ష
- ఎంపీ/రాష్ట్రాలు సూచనలు, సిఫార్సులు పరిష్కారం పూర్తి
దిగువన ఉన్న ప్రత్యేక ప్రచారం 2.0 సమయంలో డిఓఎల్ఆర్ ద్వారా నాలుగు ఉత్తమ అభ్యాసాలు తీసుకోవడం జరిగింది :
ఏ. 'మై ప్లాంట్, మై లైఫ్' అనే ప్రచారం కింద, కార్యాలయాలలో "వాతావరణ అనుకూల వ్యక్తిగత చర్య"ని ప్రోత్సహించడానికి రోజువారీగా అధికారులు సిబ్బందిని చైతన్యపరిచేందుకు డిపార్ట్మెంట్ చొరవ తీసుకుంది.
బి. ‘జీవితం కోసం శక్తిని ఆదా చేయడం’ అనే ప్రచారం కింద, భోజన సమయంలో ఆఫీసు గది/ఛాంబర్ లైట్లను ఆఫ్ చేయడం వంటి సాధారణ చర్యలను చేపట్టడం ద్వారా "క్లైమేట్ పాజిటివ్ ఇండివిడ్యువల్ యాక్షన్"ను ప్రోత్సహించడానికి డిపార్ట్మెంట్ అధికారులందరూ కృషి చేస్తారు.
సి. ల్యాండ్ రిసోర్సెస్ డిపార్ట్మెంట్ 2021లో శివాజీ స్టేడియం అనెక్స్ ఆఫీస్ ఆవరణలో 'రిజువ్ వెల్నెస్ సెంటర్'ని ఏర్పాటు చేసింది. హెల్త్ డి-స్ట్రెస్ మేనేజ్మెంట్లో భాగంగా ఉద్యోగులు యోగా, మెడిటేషన్ చేయడం కోసం ఈ వెల్నెస్ సెంటర్ను ఉపయోగిస్తున్నారు. ప్రత్యేక ప్రచారం 2.0 సన్నాహక దశలో భాగంగా, దాని ప్రాముఖ్యతను హైలైట్ చేయడానికి డీడీ న్యూస్ బృందం ఈ సౌకర్యాన్ని చిత్రీకరించింది. ఉద్యోగుల ప్రయోజనం కోసం ప్రతి నెలా క్రమం తప్పకుండా యోగాపై రెండు సెషన్లు నిర్వహిస్తారు. యోగా సెషన్లను మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగా నిపుణులు నిర్వహిస్తారు.
డి. పాత రికార్డులను సులభంగా గుర్తించడం కోసం, "ఖోజ్" అనే ప్రత్యేక చొరవ ద్వారా డిజిటలైజేషన్ చేపట్టారు, ఇందులో బార్కోడ్లను క్లిక్ చేయడం ద్వారా రికార్డ్ రూమ్లోని పాత రికార్డులను యాక్సెస్ చేయవచ్చు.
ప్రధాన మంత్రి కార్యాలయం
లక్షద్వీప్ పరిపాలకుడు శ్రీ దినేశ్వర్ శర్మ కన్నుమూత పట్ల సంతాపం తెలిపిన ప్రధాన మంత్రి
లక్షద్వీప్ పరిపాలకుడు శ్రీ దినేశ్వర్ శర్మ మృతి పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
‘‘లక్షద్వీప్ పరిపాలకుడు శ్రీ దినేశ్వర్ శర్మ గారు భారతదేశ పోలీసు వ్యవస్థ కు, భద్రత యంత్రాంగానికి చిరకాలం గుర్తుండిపోయే తోడ్పాటు ను అందించారు. ఆయన తన పోలీసు వృత్తి జీవనం లో అనేక ఉగ్రవాద వ్యతిరేక కార్యకలాపాల లోను, తిరుగుబాటు దారుల నిరోధ కార్యకలాపాల లోను పాలుపంచుకొన్నారు. ఆయన మరణం తో ఖిన్నుడినయ్యాను. ఆయన కుటుంబానికి ఇదే నా సంతాపం. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 181.04 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 27,802
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.73%
గత 24 గంటల్లో 3,383 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,61,926 కు పెరిగింది.
గత 24 గంటల్లో 2,075 కొత్త కేసులు నమోదయ్యాయి.
రోజువారీ పాజిటివిటీ రేటు 0.56%
వారపు పాజిటివిటీ రేటు 0.41%
గత 24 గంటల్లో చేసిన 3,70,514 కొవిడ్ పరీక్షలతో కలిపి ఇప్పటివరకు 78.22 కోట్ల పరీక్షలు చేశారు.
భూ శా స్త్ర మంత్రిత్వ శాఖ
వాతావరణ నమూనా మరియు వాతావరణ పరిశోధన కోసం సూపర్ కంప్యూటర్ల కొనుగోలు
కేంద్ర భూ శాస్త్రాల శాఖ చెందిన ఎన్.సి.ఎం.ఆర్.డబ్ల్యు.ఎఫ్. సంస్థ అడ్వాన్స్డ్ కంప్యూటింగ్లో అగ్రగామిగా ఉన్న ఎవిడెన్ అటోస్ ‘సంస్థకు 100 మిలియన్ డాలర్ల కాంట్రాక్ట్ను పొందింది. నేషనల్ సెంటర్ ఫర్ మీడియం-రేంజ్ వెదర్ ఫోర్కాస్ట్ కోసం అంకితం చేయబడిన రెండు కొత్త సూపర్ కంప్యూటర్లను రూపొందించడానికి సంబంధించి సుమారు 100 మిలియన్ డాలర్ల కాంట్రాక్ట్ను అందించింది. నేషనల్ సెంటర్ ఫర్ మీడియం-రేంజ్ వెదర్ ఫోర్కాస్ట్ మరియు వెదర్ మోడలింగ్, క్లైమేట్ రీసెర్చ్కు గాను ఇండియన్ ఇన్స్టిట్యూట్ ఆఫ్ ట్రాపికల్ మెటియోరాలజీ, పూణే, కోసం వాతావరణ మోడలింగ్, క్లైమేట్ రీసెర్చ్కు అంకితం చేయబడిన రెండు కొత్త సూపర్ కంప్యూటర్లను రూపొందించడానికి సంబంధించి ఈ కాంట్రాక్ట్ అందించబడింది. ఎవిడెన్స్ బుల్ సీక్వానా ఎక్స్.హెచ్. 2000 ఆధారంగా ఈ సిస్టమ్లు 21.3 పెటాఫ్లాప్లు కలిపి శక్తి సామర్థ్యాన్ని కలిగి ఉంటాయి. నోయిడాలో ఉన్న ఎన్.సి.ఎం.ఆర్.డబ్ల్యు.ఎఫ్. సూపర్కంప్యూటర్ అధునాతన న్యూమరికల్ వెదర్ ప్రిడిక్షన్  పరిశోధనకు మద్దతుగా, వాతావరణం మరియు క్లైమేట్ మోడలింగ్ కోసం 8.3-పెటాఫ్లాప్ కంప్యూటింగ్ సామర్థ్యాన్ని కలిగి ఉంటుంది. ఈ ప్లాట్ఫారమ్ ఏఎండీ ఈపీవైసీటీఎం7643 ప్రాసెసర్లతో 2,100 సీపీయు నోడ్లు, 18 జీపీయు నోడ్లను అందిస్తుంది మరియు 2పీబీ ఆల్ ఫ్లాష్ మరియు 20PB డిస్క్ ఆధారిత నిల్వను కలిగి ఉంటుంది. ఇండియన్ ఇన్స్టిట్యూట్ ఆఫ్ ట్రాపికల్ మెటియోరాలజీ కి అంకితం చేయబడిన సూపర్ కంప్యూటర్ వాతావరణం మరియు వాతావరణ పరిశోధన కోసం 13 పెటాఫ్లాప్ల కంప్యూటింగ్ శక్తిని అందిస్తుంది. ఇది ఏఎండీ ఈపీవైసీటీఎం 7643 ప్రాసెసర్లు మరియు 26 జీపీయు నోడ్లను ఉపయోగించి 3,000 సీపీయు నోడ్లను ఏకీకృతం చేస్తుంది. 3పీబీ ఆల్ ఫ్లాష్ మరియు 29పీబీ డిస్క్-ఆధారిత నిల్వను కలిగి ఉంటుంది.
మొత్తంగా కంప్యూటింగ్ సామర్థ్యం 3 రెట్లు పెరుగుతుంది. ప్రస్తుతం ఉన్న కంప్యూటింగ్ సౌకర్యం వద్ద ఎన్.సి.ఎం.ఆర్.డబ్ల్యు.ఎఫ్. వద్ద 2.8 పెటాఫ్లాప్స్ మరియు ఐఐటీఎం వద్ద వరుసగా 4 పెటాఫ్లాప్స్ ఉన్నాయి. ప్రస్తుత పెంపుదల ఎన్.సి.ఎం.ఆర్.డబ్ల్యు.ఎఫ్. వద్ద కంప్యూటింగ్ శక్తిని వరుసగా 8.3 పెటాఫ్లాప్లకు మరియు ఐఐటీఎం వద్ద 13పెటాఫ్లాప్లకు పెంచుతుంది. కంప్యూటింగ్ సౌకర్యంతో పాటు దేశవ్యాప్తంగా అబ్జర్వేషనల్ నెట్వర్క్ను పెంచడం దేశంలో వాతావరణ మరియు వాతావరణ పరిశోధనలను అప్గ్రేడ్ చేయడంలో ఇది సహాయపడింది. కేంద్ర భూ శాస్త్రాల శాఖ మంత్రి శ్రీ కిరణ్ రిజిజు ఈరోజు లోక్సభకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందించారు.
సాంస్కృతిక మంత్రిత్వ శాఖ
అంతర్జాతీయ యోగా దినోత్సవాన్ని ఘనంగా నిర్వహించనున్న సాంస్కృతిక మంత్రిత్వ శాఖ
21 జూన్ 2023న, అంతర్జాతీయ యోగా దినోత్సవాన్ని ఘనంగా నిర్వహించేందుకు భారత సాంస్కృతిక మంత్రిత్వ శాఖ ఏర్పాట్లు చేసింది. మంత్రిత్వ శాఖ పరిధిలోని అన్ని సంస్థలు, అనుబంధ కార్యాలయాలు, స్వయంప్రతిపత్తి సంస్థలు 'ఉమ్మడి యోగా మార్గదర్శకాల'ను అనుసరించాలని, పూర్తిస్థాయి భాగస్వామ్యంతో ఐడీవైని పాటించాలని మంత్రిత్వ శాఖ నుంచి ఆదేశాలు వెళ్లాయి. యోగాను విస్తృతం చేయడానికి, పాల్గొనేలా ప్రజల్లో ఆసక్తి కల్పించేలా ఏఎస్ఐ ప్రాంతీయ కార్యాలయాల సాయంతో చిరస్మరణీయ ప్రాంతాల్లో ఐడీవై 2023ని పాటించాలని కూడా ప్రతిపాదించారు. న్యూదిల్లీలోని పురానా ఖిల్లాలో జరిగే కార్యక్రమంలో సాంస్కృతిక శాఖ సహాయ మంత్రి శ్రీమతి మీనాక్షి లేఖి పాల్గొంటారు. దిల్లీలోని సాంస్కృతిక మంత్రిత్వ శాఖ సిబ్బంది, అధికారులు, సాంస్కృతిక మంత్రిత్వ శాఖ ఆధ్వర్యంలోని ఇతర సంస్థలు IDY వేడుకల్లో పాల్గొంటాయి.
పంజాబ్లోని జలంధర్లో ఉన్న నూర్మహల్ సరాయ్లో జరిగే ఐడీవై వేడుకల్లో, సాంస్కృతిక శాఖ సహాయ మంత్రి శ్రీ అర్జున్ రామ్ మేఘ్వాల్ ముఖ్య అతిథిగా పాల్గొంటారు. సాంస్కృతిక మంత్రిత్వ శాఖకు చెందిన అన్ని సంస్థలు కూడా తమ ప్రధాన కార్యాలయంలో సాంస్కృతిక కార్యక్రమాలు నిర్వహిస్తాయి. అంతర్జాతీయ యోగా దినోత్సవాన్ని ఘనంగా నిర్వహించేందుకు, 'ప్రజారోగ్యం' విషయంలో భారతదేశ ఐక్యతను ప్రపంచవ్యాప్తంగా చాటడానికి సాంస్కృతిక మంత్రిత్వ శాఖ నిబద్ధతతో ఉంది. దీంతోపాటు, విశ్వ ఆరోగ్యం, శ్రేయస్సు కోసం పాటుబడే లక్ష్యానికి కట్టుబడి ఉంది.
సాంస్కృతిక మంత్రిత్వ శాఖ
సంస్కృతి అందరినీ ఏకం చేస్తుంది అన్న ఇతివృత్తాన్ని ప్రముఖంగా పట్టి చూపనున్న భుబనేశ్వరలో జరుగనున్న రెండవ కల్చరల్ వర్కింగ్ గ్రూప్
మే 14వ తేదీన పూరీ సముద్ర తీరంలో సంస్కృతి అందరినీ ఏకం చేస్తుంది అన్న ఇతివృత్తంపై శాండ్ ఆర్ట్ను సృష్టించనున్న శ్రీ సుదర్శన్ పట్నాయక్
విభిన్న సంస్కృతులు, వర్గాల మధ్య శాంతియుత సహజీవనం ఆధారంగా బహుముఖీయత పట్ల భారతదేశ అచంచలమైన విశ్వాసాన్ని వెలుగులోకి తెచ్చేందుకు జి20 భారత అధ్యక్షతన కల్చరల్ వర్కింగ్ గ్రూప్  సంస్కృతి అందరినీ ఏకం చేస్తుందన్న భావనను ప్రముఖంగా పట్టి చూపనుంది.
అందరినీ సంస్కృతి ఏకం చేస్తుందన్నభావనను మే 14 నుంచి 17, 2023న ఒడిషాలోని భుబనేశ్వర్ లో నిర్వహించనున్న రెండవ సాంస్కృతిక వర్కింగ్ గ్రూప్లో ప్రచారం చేయనున్నారు. ఒడిషాకు చెందిన పద్మశ్రీ శ్రీ సుదర్శన్ పట్నాయక్ 14 మే 2023న పూరీ బీచ్లో ఈ ఇతివృత్తం పై శాండ్ ఆర్ట్ ను సృష్టించనున్నారు.
ఈ కళాసృష్టిని సాయంత్రం 5.30 గంటలకు కేంద్ర సాంస్కృతిక, పర్యాటక, డిఒఎన్ఇఆర్ మంత్రి శ్రీ జి.కె. రెడ్డి, సాంస్కృతిక శాఖ, పార్లమెంటరీ వ్యవహారాల శాఖ సహాయ మంత్రి శ్రీ అర్జున్ రామ్ మేఘ్వాల్ ప్రారంభించనున్నారు.
నేటి పరస్పర అనుసంధానిత ప్రపంచంలో, సమన్వయ ఫలితాలను అందిదంచడంలో సంస్కృతి కీలక పాత్రను పోషించడమే కాక, సమ్మిళిత, సామరస్య జీవనాన్ని ప్రోత్సహిస్తుంది.
సంస్కృతి అందరినీ ఏకం చేస్తుంది అన్న ఇతివృత్తం సాంస్కృతిక సంప్రదాయాలు, ఆచరణలలో ఎంతో వ్యత్యాసం ఉన్నప్పటికీ, అవి తరచుగా అంతర్లీన విలువలను, సూత్రాలను పంచుకుంటాయని గుర్తించింది.
తన అన్ని వ్యక్తీకరణలలో సంస్కృతి సరిహద్దులను అధిగమించగల సామర్ధ్యాన్ని కలిగి ఉండటమే కాక, వ్యక్తులు, సమాజాలు, దేశాల మధ్య వాస్తవ సంవాదాన్ని, సంభాషణ, అవగాహనకు ప్రేరణను ఇస్తుంది.
సమకాలీన ప్రపంచ సవాళ్ళకు, స్థిరమైన, సమతులమైన పరిష్కారాలను అభివృద్ధి చేసేందుకు సహకరించుకోవడానికి సంస్కృతి మార్గాలను అందిస్తుంది.
వసుధైక కుటుంబం సారాంశాన్ని సంగ్రహిస్తూ, సంస్కృతి మనందరినీ ఏకం చేస్తుందన్న సందేశం స్థిరమైన సమిష్టి భవిష్యత్తు, సార్వత్రిక శ్రేయస్సు కోసం పని చేసేందుకు సమగ్ర దృష్టిని కలిగి ఉంటుంది.
భారతదేశంలో శాండ్ ఆర్ట్లో పథనిర్ణేతగా గుర్తింపు పొందిన శ్రీ సుదర్శన్ పట్నాయక్ తన విశిష్ట సేవకు మూడవ అత్యున్న పౌర సత్కారం అయిన పద్మశ్రీని అందికున్నారు. ఆయన శాండ్ ఆర్ట్ సృష్టి ప్రపంచ ప్రఖ్యాతిని పొందడమే కాదు, ప్రపంచ స్థాయిలో జరిగిన వివిధ పోటీలలో భారత్కు ప్రాతినిధ్యం వహించాయి.
తన కళను సామాజిక, పర్యావరణ అంశాలు, సమస్యల గురించి అవగాహనను వ్యాప్తి చేసే సాధనంగా, ఒక సామాన్య హేతువు కోసం ప్రజలందరినీ ఐక్యం చేయడం ద్వారా శాంతి, సామరస్య సందేశాన్ని వ్యాప్తి చేయడానికి తన కళను ఉత్ప్రేరకంగా ఉపయోగించాలన్నది శ్రీ పట్నాయక్ విశ్వాసం.
శాండ్ ఆర్ట్ అభ్యాసంలో సాంస్కృతిక, ప్రాంతీయ బేధాలు ఉన్నప్పటికీ, వాటన్నింటినీ కలిపి ఉంచే సామ్యతను అది కలిగి ఉంటుంది. మూలంలో శాండ్ ఆర్ట్ సహజ ప్రపంచపు సౌందర్యాన్ని, దాని అశాశ్వత లక్షణాన్ని ప్రతిఫలిస్తూ కొనియాడుతుంది.
బీచ్లో సులభంగా లభించే ఇసుక, నీరు నుంచి సృష్టించిన ఈ స్థిరమైన కళారూపం ప్రకృతిలోని సమతుల్యతకు జోడించదు లేదా దానిని తీసివేయదు.
రక్షణ మంత్రిత్వ శాఖ
వైమానిక దళం ద్వారా కొవిడ్ ఉపశమన చర్యలు
భారత వైమానిక దళం కొవిడ్ ఉపశమన చర్యలను కొనసాగిస్తోంది.
వైమానిక దళానికి చెందిన ఒక సీ-17 విమానం శనివారం తెల్లవారుజామున 2 గంటలకు హిందాన్ వైమానిక దళ స్థావరం నుంచి బయల్దేరి, ఉదయం 7.45కు సింగపూర్లోని చాంగి అంతర్జాతీయ విమానాశ్రయానికి చేరుకుంది. అక్కడ 4 ఖాళీ క్రయోజెనిక్ ఆక్సిజన్ కంటైనర్లను విమానంలోకి ఎక్కించుకుని, తిరిగి బయల్దేరి, పనాగర్ వైమానిక స్థావరానికి వాటిని చేర్చింది.
మరో సీ-17 విమానం ఉదయం 8 గంటలకు హిందాన్ వైమానిక స్థావరం నుంచి బయల్దేరి ఉదయం 10 గంటలకు పుణె వైమానిక స్థావరానికి చేరుకుంది. అక్కడి నుంచి 2 ఖాళీ క్రయోజెనిక్ ఆక్సిజన్ కంటైనర్లను తీసుకుని, జామ్నగర్ వైమానిక స్థావరానికి చేర్చింది. మరోసారి పుణె వెళ్లి, మరో 2 ఖాళీ క్రయోజెనిక్ ఆక్సిజన్ కంటైనర్లను తీసుకుని మళ్లీ జామ్నగర్కు రవాణా చేసింది.
మరో సీ-17 విమానం కూడా, శనివారం ఉదయం 2 ఖాళీ కంటైనర్లను జోధ్పూర్ నుంచి జామ్నగర్కు తరలించింది.
వైమానిక దళానికి చెందిన చినోక్ హెలికాప్టర్ జమ్ము నుంచి లెహ్కు, ఏఎన్-32 రవాణా విమానం జమ్ము నుంచి కార్గిల్కు కొవిడ్ పరీక్ష పరికరాలను తరలించాయి. బయో సేఫ్టీ క్యాబినెట్లు, సెంట్రిఫ్యూజ్లు, స్టెబిలైజర్లు ఈ సామగ్రిలో ఉన్నాయి. వీటిని కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  తయారు చేసింది. కొవిడ్ పరీక్షలను పెంచడానికి లద్దాఖ్ కేంద్ర పాలిత ప్రాంతానికి వాటిని అందించింది.
కరోనా వైరస్ను నియంత్రించడానికి, ఓడించడానికి దేశం చేస్తున్న భారీ పోరాటంలో ఉత్పన్నమవుతున్న అవసరాలను ఉన్నత మార్గంలో తీర్చడానికి రంగంలోకి దిగిన భారత వైమానిక దళం, తన నిబద్ధతను మరోమారు చాటింది.
PIB Headquarters
‘క్విట్ ఇండియా’ ఉద్యమం 75వ వార్షికోత్సవానికి గుర్తుగా హైదరాబాద్ లో ఈ రోజు వివిధ సంస్థలలో “సంకల్పంతో సాధిస్తాం” ప్రతిజ్ఞ
“క్విట్ ఇండియా” ఉద్యమానికి నేటితో 75 సంవత్సరాలు పూర్తవుతుండటాన్ని గుర్తుకు తెచ్చుకోవడానికి హైదరాబాద్ లోని పత్రికా సమాచార కార్యాలయం  సిబ్బంది చేత పిఐబి డైరక్టర్ జనరల్ శ్రీ ఎమ్.వి.వి.ఎస్. మూర్తి “సంకల్పంతో సాధిస్తాం”  పేరిట ‘నవ భారత సంకల్పం’ ప్రతిజ్ఞను చేయించారు. ఈ కార్యక్రమం హైదరాబాద్ కవాడిగూడ లోని సిజిఒ టవర్స్ లో ఉన్న పిఐబి కార్యాలయంలో జరిగింది.
హైదరాబాద్ కోఠిలోని కేంద్రీయ సదన్ లో ఉన్న క్షేత్ర ప్రచార విభాగం  అధికారులు మరియు సిబ్బంది చేత డిఎఫ్పి జాయింట్ డైరక్టర్ శ్రీ ఎం. దేవేంద్ర ‘నవ భారత సంకల్పం’ ప్రతిజ్ఞా పాఠాన్ని చదివించారు. తెలంగాణ, ఆంధ్ర ప్రదేశ్ రాష్ట్రాలలోని డిఎఫ్పి యూనిట్ల సిబ్బంది ఈ ప్రతిన పూనారు.
సమాచార & ప్రసార మంత్రిత్వ శాఖ అధీనంలోని పబ్లికేషన్స్ డివిజన్ కు చెందిన యోజన తెలుగు కార్యాలయం మరియు సేల్స్ ఎంపోరియమ్ సిబ్బంది సైతం “సంకల్పంతో సాధిస్తాం” ప్రతిజ్ఞ పూనారు. హైదరాబాద్ లోని ఉస్మానియా విశ్వవిద్యాలయ గ్రంథాలయంలో ఈ రోజు క్విట్ ఇండియా ఉద్యమం 75వ వార్షికోత్సవం సందర్భంగా పుస్తక ప్రదర్శన ప్రారంభోత్సవాన్ని పురస్కరించుకొని వారు ఈ ప్రతిజ్ఞను చేశారు. ఈ కార్యక్రమంలో విశ్వవిద్యాలయ రిజిస్ట్రార్ ప్రొఫెసర్ రామచంద్రం, ఒఎస్డి ప్రొఫెసర్ లింబా రెడ్డి, విశ్వవిద్యాలయ ప్రధాన లైబ్రేరియన్ శ్రీ పవన్ కుమార్, యోజన తెలుగు వరిష్ఠ సంపాదకుడు శ్రీ విజయకుమార్ వేదగిరి, యోజన తెలుగు సంపాదకుడు శ్రీ మహ్మద్ సిరాజుద్దీన్ లు పాల్గొన్నారు.
హైదరాబాద్ లోని ది ఇంగ్లీష్ అండ్ ఫారిన్ లాంగ్వేజెస్ యూనివర్సిటీ సిబ్బంది మరియు విద్యార్థులు సైతం స్వచ్ఛమైన, పేదరికానికి చోటుండని, అవినీతి రహిత, ఉగ్రవాద ముక్త, మతతత్వ రహిత, కుల రహిత ‘నవ భారత’ నిర్మాణానికి పాటుపడతామంటూ ఈ రోజు ఒక ప్రతిజ్ఞను చేశారు. విశ్వవిద్యాలయం ఉప కులపతి ప్రొఫెసర్ ఇ. సురేశ్ కుమార్ వారి చేత ప్రతిజ్ఞ చేయించారు. ఈ సందర్భంగా ప్రొఫెసర్ ఇ. సురేశ్ కుమార్ ప్రసంగిస్తూ, పేదలు మరియు అణగారిన వర్గాల వారి జీవితాలను, పర్యావరణాన్ని మెరుగుపరిచేందుకు ప్రతి ఒక్కరు కృషి చేయాలని పిలుపునిచ్చారు.
రైల్వే మంత్రిత్వ శాఖ
ఛత్తీస్గఢ్ రాష్ట్రంలో బ్రాడ్ గేజ్ నెట్వర్క్ నూరు శాతం విద్యుద్దీకరణ విద్యుదీకరణతో 2.5 రెట్లు తగ్గనున్న లైన్ హాల్ వ్యయం
2030 నాటికి నికరంగా జీరో కార్బన్ ఉద్గారాన్ని సాధించే లక్ష్యాన్ని నిర్దేశించే విధంగా భారతీయ రైల్వే ఛత్తీస్గఢ్ రాష్ట్రంలోని ప్రస్తుత బ్రాడ్ గేజ్ నెట్వర్క్ను నూరు శాతం విద్యుదీకరించింది. మొత్తంగా 1,170 రూట్ కిలోమీటర్ల విద్యుదీకరణ పూర్తయింది. దీని ఫలితంగా లైన్ హాల్ ఖర్చు  తగ్గింది. ఈ చర్య కారణంగా భారీ రవాణా సామర్థ్యం పెరిగింది, సెక్షనల్ సామర్థ్యం కూడా పెరిగింది. ఎలక్ట్రిక్ లోకోల నిర్వహణ వ్యయం తగ్గింది, దిగుమతి చేసుకున్న ముడి చమురుపై ఆధారపడటం తగ్గుతుంది, విదేశీ మారక ద్రవ్యం ఆదా అవుతుంది. ఇంధన సామర్థ్యం పెరుగుతుంది. పర్యావరణ అనుకూల రవాణా విధానం అందుబాటులోకి వచ్చింది. దీనికి తోడు విద్యుదీకరణతో పాటుగా కొత్త బ్రాడ్ గేజ్ నెట్వర్క్ విధానికి తోడు మంజూరు చేయబడుతుంది. 100 శాతం విద్యుదీకరించబడిన నెట్వర్క్ యొక్క రైల్వే విధానంతో సమకాలీకరించబడుతుంది. ఛత్తీస్గఢ్ రాష్ట్ర భూభాగం సౌత్ ఈస్ట్ సెంట్రల్ & ఈస్ట్ కోస్ట్ రైల్వే విభాగం అధికార పరిధిలోకి వస్తుంది. బిలాస్పూర్, రాయ్పూర్, దుర్గ్ & కోర్బా మొదలైనవి ఛత్తీస్గఢ్లోని కొన్ని ప్రధాన రైల్వే స్టేషన్లు. బిలాస్పూర్ ఛత్తీస్గఢ్లోని అతిపెద్ద రైల్వే స్టేషన్ మరియు ఇది ముంబై-హౌరా ప్రధాన మార్గంలో ఉంది. ఇది ముఖ్యమైన జంక్షన్ మరియు ముంబయి, ఢిల్లీ, కోల్కతా, చెన్నై, హైదరాబాద్ మరియు బెంగళూరు వంటి ప్రధాన నగరాలను కలుపుతుంది. ఛత్తీస్గఢ్ రాష్ట్రం దేశంలోనే అత్యధిక సరుకు రవాణాను కలిగి ఉంది, రైల్వే ఇక్కడి నుండే గణనీయమైన ఆదాయాన్ని పొందుతోంది. ఛత్తీస్గఢ్ నుండి దేశంలోని ఇతర ప్రాంతాలకు ఖనిజాలు, వ్యవసాయ ఉత్పత్తులు ఇతర వస్తువుల రవాణా జరుగుతోంది. ఇందులో రైల్వే నెట్వర్క్ ముఖ్యమైన పాత్ర పోషిస్తుంది.
ఛత్తీస్గఢ్ రాష్ట్రంలోని కొన్ని ప్రతిష్టాత్మక రైళ్లు: దుర్గ్-జగ్దల్పూర్ ఎక్స్ప్రెస్, ఛత్తీస్గఢ్ ఎక్స్ప్రెస్, సమతా ఎక్స్ప్రెస్, కళింగ ఉత్కల్ ఎక్స్ప్రెస్.
ఈ రైళ్లు రాష్ట్రంలోని వివిధ ప్రాంతాలకు మరియు భారతదేశంలోని ఇతర ప్రధాన నగరాలకు సౌకర్యవంతమైన అనుసంధానతను అందిస్తున్నాయి.
ఆర్థిక మంత్రిత్వ శాఖ
మార్చి 2022 నాటికి జాతీయ పెన్షన్ సిస్టంలో వివిధ పథకాల క్రింద 520 లక్షల మంది చందాదారులు ఏటా 22% కంటే ఎక్కువ పెరుగుదల నమోదవుతుంది
అటల్ పెన్షన్ యోజన  నిర్వహణలో మొత్తం పెన్షన్ ఆస్తులు రూ. 7.36 లక్షల కోట్లుగా ఉన్నాయి, ఇది ఏటా 27% కంటే ఎక్కువ వృద్ధిని చూపుతోంది.
నేషనల్ పెన్షన్ సిస్టమ్  కింద వివిధ పథకాలలో చందాదారుల సంఖ్య మార్చి 2021 నాటికి 424.40 లక్షల నుండి 2022 మార్చి చివరి నాటికి 520.21 లక్షలకు పెరిగింది సంవత్సరానికి 22.58% పెరుగుదల 
పట్టిక 1: టేబుల్-1: నేషనల్ పెన్షన్ సిస్టమ్ మరియు అటల్ పెన్షన్ యోజన కింద వివిధ పథకాలలో చందాదారుల సంఖ్య:

|
|
వ.సంఖ్య
|
|
రంగం
|
|
మర్చి-20
|
|
మర్చి-21
|
|
మర్చి-22
|
|
ఏటా వృద్ధి శాతం
|
|
|
|
|
|
|
|
1
|
|
కేంద్ర ప్రభుత్వం
|
|
21.02
|
|
21.76
|
|
22.84
|
|
4.96
|
|
|
|
2
|
|
రాష్ట్ర ప్రభుత్వం
|
|
47.54
|
|
51.41
|
|
55.77
|
|
8.48
|
|
|
|
3
|
|
కార్పొరేట్ రంగం
|
|
9.73
|
|
11.25
|
|
14.04
|
|
24.80
|
|
|
|
4
|
|
పౌరులందరి రంగం
|
|
12.52
|
|
16.47
|
|
22.92
|
|
39.16
|
|
|
|
5
|
|
ఎన్ పి ఎస్ లైట్|
|
43.32
|
|
43.02
|
|
41.87
|
|
-
|
|
|
|
6
|
|
అటల్ పెన్షన్ యోజన
|
|
211.42
|
|
280.49
|
|
362.77
|
|
29.33
|
|
|
|
మొత్తం
|
|
345.55
|
|
424.40
|
|
520.21
|
|
22.58
|
|2015 ఏప్రిల్ 1 నుండి కొత్త రిజిస్ట్రేషన్లకు అనుమతి లేదు
31 మార్చి 2022 నాటికి, నిర్వహణలో ఉన్న మొత్తం పెన్షన్ ఆస్తులు రూ. 7,36,592 కోట్లు 27.43% ఏటా వృద్ధిని చూపుతున్నాయి .
పట్టిక- 2: నేషనల్ పెన్షన్ సిస్టమ్ మరియు అటల్ పెన్షన్ యోజన కింద నిర్వహణలో ఉన్న మొత్తం ఆస్తులు

|
|
వ.సంఖ్య
|
|
రంగం
|
|
మర్చి- -20
|
|
మర్చి- -21
|
|
మర్చి- -22
|
|
ఏటా వృద్ధి శాతం
|
|
|
|
|
|
|
|
1
|
|
కేంద్ర ప్రభుత్వం
|
|
1,38,046
|
|
1,81,788
|
|
2,18,577
|
|
20.24
|
|
|
|
2
|
|
రాష్ట్ర ప్రభుత్వం
|
|
2,11,023
|
|
2,91,381
|
|
369,427
|
|
26.78
|
|
|
|
3
|
|
కార్పొరేట్ రంగం
|
|
41,243
|
|
62,609
|
|
90,633
|
|
44.76
|
|
|
|
4
|
|
పౌరులందరి రంగం
|
|
12,913
|
|
22,206
|
|
32,346
|
|
45.66
|
|
|
|
5
|
|
ఎన్ పి ఎస్ లైట్
|
|
3,728
|
|
4,354
|
|
4,687
|
|
7.65
|
|
|
|
6
|
|
అటల్ పెన్షన్ యోజన
|
|
10,526
|
|
15,687
|
|
20,922
|
|
33.37
|
|
|
|
మొత్తం
|
|
4,17,479
|
|
5,78,025
|
|
7,36,592
|
|
27.43
|
|
ఎన్ పి ఎస్, ఏపివై గురించి మరింత సమాచారం కోసం దయచేసి www.pfrda.org.in ని సందర్శించండి